Το φορολογικό τέχνασμα της υποκεφαλαιοδότησης και η αντιμετώπισή του
Creators: name: Σταματέλου, Κωνσταντίνα Αθανασίου
Publisher: name: Aristotle University of Thessaloniki
Year: 2015
Subjects: Υποκεφαλαιοδότηση
Φοροαποφυγή
Ελληνικό νομικό πλαίσιο
Thin capitalization
Tax avoidance
Greek legal framework

description: Η μέθοδος της υποκεφαλαιοδότησης αποτελεί ένα λογιστικό τέχνασμα, το οποίο χρησιμοποιούν οι επιχειρήσεις κατά το φορολογικό τους σχεδιασμό, και συγκεκριμένα κατά την επιλογή του τρόπου χρηματοδότησης της επιχείρησης, και το οποίο αποσκοπεί στη συνολική φορολογική ελάφρυνση του νομικού προσώπου μέσα από την εκμετάλλευση των φορολογικών πλεονεκτημάτων που παρέχει η διαφορετική φορολογική μεταχείριση των τόκων δανείου έναντι των μερισμάτων.Η αντιμετώπιση της υποκεφαλαιοδότησης από τα φορολογικά συστήματα παρουσιάζει σημαντική ανομοιομορφία, καθώς επιλέγεται είτε η αντιμετώπιση βάσει ειδικών νομοθετικών διατάξεων είτε βάσει των γενικών αρχών του φορολογικού δικαίουκατά της φοροαποφυγής. Οι χώρες που εισάγουν ειδικές διατάξεις για την υποκεφαλαιοδότηση στηρίζονται κυρίως είτε στο κριτήριο των δεικτών είτε στο κριτήριο των καθαρών κερδών. Σκοπός της παρούσας εργασίας ήταν να καταγράψει τους τρόπους αντιμετώπισης του φαινομένου και τις κυρίαρχες τάσεις. Το ελληνικό σύστημα για αρκετά χρόνια, συνειδητά, απέφυγε τη νομοθετική ρύθμιση του ζητήματος, μέχρι την εισαγωγή κανόνων υποκεφαλαιοδότησης το 2009 και την μετάβαση σε μια περίοδο αλλεπάλληλων τροποποιήσεων της σχετικής διάταξης. Συμπερασματικά καταλήγουμε στη διαπίστωση ότι το ελληνικό φορολογικό σύστημα με βάση τις ανάγκες και τις επιδιώξεις του οφείλει να στραφεί προς μια πιο ευέλικτη προσέγγιση του φαινομένου της υποκεφαλαιοδότησης, με γνώμονα την στήριξη της επιχειρηματικότητας.Προς τούτο η πλέον ασφαλής οδός είναι η αντιμετώπιση της υποκεφαλαιοδότησης βάσει των γενικών αρχών κατά της φοροαποφυγής.
description: Thin capitalization is an accounting contrivance used by enterprises in their tax planning and in particular in selecting the method of financing the business, which aims at total tax relief of the legal entity through the exploitation of tax advantages granted by different tax treatment of loan interests over dividends.The treatment of thin capitalization varies significantly among tax systems, as they choose either the implementation of thin capitalization rules or general anti-avoidance legislation.Countries that introduce in their domestic legislation thin capitalization rules are based primarily on the fixed ratio approach and the earnings stripping approach.Aim of this study was to document the ways to address thin capitalization and the prevailing trends among tax policy aspects.In the Greek system for several years,by choice there were no specific rules regulating the issue, until the introduction of thin capitalization rules in 2009 and the transitionto a period of successive amendments of the relevant provision. In conclusion the Greek tax system based on its needs and aspirations must move to a more flexible approach to the phenomenon of thin capitalization, based on the support of entrepreneurship. To this end, the safest route is to address the general anti-avoidance principles of tax law.